จงเสนอไอเดีย จุดเด่นของ เทรนด์รักษ์โลกของ Zara คือ
Inditex บริษัทแม่ของ Zara แจ้งอย่างเป็นทางการว่า บริษัทได้เปิดตัวแพลตฟอร์ม Zara Pre-Owned ที่ให้ลูกค้านำเสื้อผ้าของแบรนด์ Zara มาจำหน่ายให้ลูกค้ารายอื่น โดยเจ้าของเสื้อผ้ามีหน้าที่ถ่ายภาพเสื้อผ้าที่ต้องการขาย และทาง Zara จะให้ข้อมูลรายละเอียดต่าง ๆ ของเสื้อผ้าเหล่านั้นควบคู่ไปด้วย

แพลตฟอร์มดังกล่าวจะเริ่มให้บริการในวันที่ 3 พ.ย. 2022 ถือเป็นครั้งแรกที่ Inditex เข้าสู่ตลาดการจำหน่ายเสื้อผ้ามือสอง โดยทางบริษัทอ้างว่า การเดินหน้าแพลตฟอร์มนี้ช่วยลดการเกิดขึ้นของขยะ และการใช้วัสดุต่าง ๆ ในการตัดเย็บเสื้อผ้า แต่ยังไม่มีความชัดเจนเกี่ยวกับการขยายบริการนี้ไปยังประเทศอื่น ๆ

ทั้งนี้แพลตฟอร์มดังกล่าวเกิดขึ้นจากการต่อยอดการจำหน่ายสินค้าเสื้อผ้ามือสองของแบรนด์ในแพลตฟอร์มออนไลน์ต่าง ๆ รวมถึงการซื้อขายบนโซเชียลมีเดียระหว่างผู้ใช้ด้วยกันที่มีให้เห็นทั่วไป เช่น การซื้อขายบน Instagram ซึ่งไม่ได้มีแค่เสื้อผ้ามือสองแบรนด์ Zara ที่จำหน่ายเป็นการทั่วไปบนโลกออนไลน์

ในทางกลับกัน Zara ยังเปิดบริการรับซ่อมแซมเสื้อผ้าของ Zara ที่มีปัญหา เพื่อส่งเสริมให้ลูกค้าใช้งานสินค้าอย่างคุ้มค่า โดยลูกค้าในสหราชอาณาจักรสามารถติดต่อใช้บริการนี้ได้ทุกสาขาที่นั่น นอกจากนี้ Zara ยังรับเป็นตัวกลางในการนำเสื้อผ้าที่ไม่ใช้แล้วไปบริจาคให้กับผู้ยากไร้ในประเทศอื่น ๆ ด้วย